Source: http://kajaani.cloudnc.fi/fi-FI/Toimielimet/Kaupunginhallitus/Kokous_1252020/Kainuunmeren_Tyoterveys_Oyn_osakassopimu(13545)
Timestamp: 2020-06-03 17:11:33+00:00
Document Index: 19731823

Matched Legal Cases: ['§ 88', '§ 237', '§ 84', '§ 85', '§ 86', '§ 87', '§ 89', '§ 90', '§ 91', '§ 92']

Kainuunmeren Työterveys Oy:n osakassopimuksen hyväksyminen | Kajaani
Kokous 12.5.2020
Kainuunmeren Työterveys Oy:n osakassopimuksen hyväksyminen
Kaupunginhallitus, kokous 12.5.2020
§ 88 Kainuunmeren Työterveys Oy:n osakassopimuksen hyväksyminen
KAJDno-2018-1241
Kainuun sosiaali- ja terveydenhuollon kuntayhtymän ja Kainuun kuntien yhteisesti omistama Kainuunmeren Työterveyshuolto Oy perustettiin joulukuussa 2018. Perustamisasiakirjat käsiteltiin kaupunginhallituksessa 18.12.2018 § 237, mutta yhtiötä koskeva osakassopimus jätettiin hyväksymättä. Kaupunginhallitus edellytti, että Kainuun Sote ja kunnat neuvottelevat osakassopimuksesta yhteistyössä ja osakassopimusta muutetaan hallituksen kokoonpanoa ja yhtiöstä irtautumista koskevilla säännöksillä.
Osakassopimusta on nyt päivitetty ja se on lähetetty kuntiin hyväksyttäväksi maaliskuussa 2020. Hallituksen kokoonpano on 3 -7 jäsentä, joista Kainuun Sote valitsee vähintään 3 ja kunnat loput jäsenet. Osakassopimukseen on lisätty kohta 9. sopimuksen irtisanominen ja osakkeiden luovutus. Yhtiön tavoitteena ei ole voiton tuottaminen, mutta kohtaan 2. on kuntien toiveesta lisätty määräys, että yhtiö voi jakaa omistajilleen osinkoa. Lisäksi sopimuksen kohdassa 12. on mahdollistettu sopimuksen siirtyminen kolmannelle osapuolelle tulevassa maakunta- ja soteuudistuksessa.
Sopimuksessa on huomioitu riittävällä tavalla siihen edellytetyt muutokset.
Kaupunginhallitus hyväksyy liitteenä olevan Kainuunmeren Työterveyshuolto Oy:n osakassopimuksen.
Kainuunmeren Työterveys Oy, Kainuun Sote
Liite, Osakassopimus 3.3.2020.pdf (pdf, 413 kt)
§ 84 Kokouksen laillisuus ja päätösvaltaisuus
§ 85 Pöytäkirjan tarkastus
§ 86 Kaupunginvaltuuston 4.5.2020 kokouksen päätösten täytäntöönpano
§ 87 Kajaanin seudun joukkoliikenteen hintojen tarkistus 1.6.2020 alkaen
§ 89 Siirtoehdotus Kajaanin kaupungista Paltamon sekä Vaalan kuntiin siirrettäviksi ehdotetuista erillisistä alueista (enklaaveista)
§ 90 Kaavoitusaloite kaavoituksen valmistelun käynnistämisestä Harsunlehdon tuulivoimapuistoa varten
§ 91 Kaupunginhallituksen tiedoksi merkittävät asiat
§ 92 Viranhaltijoiden päätösten otto-oikeus